Encebollado

Encebollado Ekuadorko plater tradizionala da, arrainean oinarritua eta tipula askorekin zerbitzatzen dena. Guayaquil hirian du jatorria eta gaur egun kostalde guztian kontsumitzen da. Herrialdeko plater esanguratsuena kontsideraturik dago.

 Historia 
Guayaquileko ontzioletan lan egitera Ekuador guztitik etorritako langileek prestatzen omen zuten jateko. Plater merkea zen, arraina eta tipula baitziren osagai nagusiak. Garai hartan "picante de pescado" ("arrain mina") esaten zioten.

 Osagaiak eta prestaketa 
Arraindun plater bat da, gaur egun itsaskiak eta olagarroa ere erabiltzen diren arren. Tipula asko jartzen zaio (izenak dioen bezala) eta baita pikua, manioka, tomatea, zilantroa, pipermina, kuminoa eta bestelako espezieak ere. Ondoren salda gehitzen zaio.

Ohikoa da chifleak (banana xerrak) gehitzea eta limoi zukuaz bustitzea.

 Ohitura 
Normalean goizean jaten da. Alkohol gauen ondorengo biharamunari (chuchaqui) aurre egiteko egokia dela esaten da, gantz gutxi duelako eta tomatearen likopenoak gibela babestu eta alkohola prozesatzeko entzimak sustatzen dituelako.

 Erreferentziak 

 Kanpo estekak 

Kategoria:Ekuadorko gastronomia
Kategoria:Arraindun platerak